Ribe Stifts Adresseaviser, 1836-12-02
Udenlandske Efterretninger. Spanien. Telegraphiske Efterretninger fra Bayonne af 17de f. M. stadfæste, hvad der tidligere er mældt, som Rygte, at Carlisterne havde bemægtiget sig de vigtigste Udenværker ved Bilbao, og tilføie, at de havde slaaet en Bro over Nervio, saa at de nu vare i Stand til at føre deres Skyts over paa den venstre Bred af denne Flod. Villereal, hedder det fremdeles, stod i Sodupe, og Espartero søgte at naae Porugalette, forat kunne støtte sig til Havet. Privatefterretninger af samme Dato række længere end de telegraphiske Meddelelser og mælde, at de Beleirede havde d 12te maattet rømme to paa den venstre Bred af Nervio beliggende Forter, saaat Forbindelsen mellem Bilbao og Portugalete var afskaaren. Derpaa havde Beleirerne d. 15te aabnet en frygtelig Jld mod Staden; men ved Middagstid havde Garnisonen gjort et Udfald og næsten ganske ødelagt hines Batterier. Over 800 fiendtlige Skandsearbeidere skulle ved denne Leilighed være blevne dræbte. - Fra Catalonien hø ter man, at Garnisonen af Cardona, som havde begivet sig udenfor Staden, var den 8de bleven overfalden, af 1500 Carlister og havde mistet 100 Mk. og 5 Officerer. Nationalgarden af Bavaluna havde samlet sig d. 13de og vægret sig ved at afmarschere, dersom den ikke blev forsynet med Klæder og Penge. Det derved foranledigede Opløb var dog blevet stillet, og 1300 Gardister vare afmarscherede, efterat være blevne forsynet med det Fornødne. Mina var syg, saa at han ikke kunde indskibe sig til Cette, hvor han ellers havde i Sinde at begive sig hen, forat gjenvinde sin Helbred. Endelig bekjendtgjør den Madrider Gaaceta et Decret af 15de Nybr., hvorved Rodil er afsat fra alle sine Embeder. Det hedder, at St. Miguel i hans Sted skal være Krigsminister; om han tillige skal være hans Efterfølger i Commandoen, omtales ikke. Rodils Afsættelse synes foranlediget ved hans fortsatte Overhørighed mod Regjeringens Paamindelser og befalinger, paa hvilken Overhørighed han nylig har givet et nyt Beviis, idet han har afviist den til hans Hovedqvarteer afsendte Deputerede, Cardero, med den Beskeed, at naar han (Rodil) først havde tilintetgjort Gomez, skulde han selv indfinde sig i Madrid og aflægge Regnskab. Formodningen, at Rodilfører Forrædet i sit Skjold, blev stedse almindeligere. Alair skal have beklaget sig over de hinanden modsigende Ordret, som han modtog fra ham, og Gomez skal hjærtelig have udleet den i Almaden fangne Gen. Flinter, da denne yttrede, at han havde ventet Undsætning fra Rodil. Af de seneste Efterretninget lod det, som om Gomez atter vendte sig mod Andalusien. - Fra Madrid hører man en Deel om Cortesforsamlingens Virksomhed. Hr. Garcia Blanco har andraget paa, at det skal forelægges Cortes en Plan til den lille Dronnings Opdragelse, hvilket Andragende vil vorde taget under nøiere Overveielse. To andre Andtagendet ere blevne forelæste første Gang. J det ene af disse forlanges, at Cortes skulle erklære sig for permanente, saalænge Borgerkrigen varer; det andet foreslaaer, at der for Fremtiden ikke skal udbetales høiere Lønning af Statskassen end 40000 Realer, og at der ogsaa skal drages Noget i fra de ringere Lønninger. Fremdeles har Forsamlingen, som det synes, mod Ministrenes Villie, antaget den 6te Artikel af Krigscommissionens Forslag, ifølge hvilken Provindsial-Deputationer skulle medvirke til at mobilisere og forsyne Tropperne. En ikke uvigtig Efterretning er, at man i Madrid var kommen paa Spor efter en ny Sammensværgelse, som Nogle tilskrive Carlisterne, Andre de Exatterede. Ministrene havde meddeelt Cortes Underretning herom i et hemmeligt Møde d. 15de, og i denne Anledning gjort adskillige Forslag, som Cortes besluttede i et offentligt Møde nærmere at overveie. - Den algierske Fremmedlegions hidtilværende Anfører, General Lebeau, har taget sin Afsked og faaet General Grev Clouard til Eftermand. Lebeau ankom d. 18de paa fransk Grund.